CELEX: 62009CJ0518
Language: bg
Date: 2011-07-21 00:00:00
Title: Решение на Съда (пети състав) от 21 юли 2011 г. # Европейска комисия срещу Португалска република. # Неизпълнение на задължения от държава членка - Свобода на установяване и свободно предоставяне на услуги - Упражняване на дейности по сделки с недвижими имоти. # Дело C-518/09.

Решение на Съда (пети състав) от 21 юли 2011 г. — Комисия/Португалия
      (Дело C‑518/09)
      „Неизпълнение на задължения от държава членка — Свобода на установяване и свободно предоставяне на услуги — Упражняване на дейности по сделки с недвижими имоти“
      1.                     Свобода на установяване — Свободно предоставяне на услуги — Ограничения — Национална правна уредба, с която не се прави разлика
            между свободното установяване и свободното предоставяне на услуги за дружествата — посредници на недвижими имоти, и търговците
            или управителите на недвижими имоти — Задължение, наложено на дружествата — посредници на недвижими имоти, и на търговците
            или управителите на недвижими имоти, установени в друга държава членка, да създадат агенция за недвижими имоти в съответната
            държава членка, за да могат да упражняват дейността си там — Недопустимост — Обосноваване — Липса (членове 49 ДФЕС и 56 ДФЕС)
            (вж. точки 61—75 и 87 и диспозитива)
      2.                     Свободно предоставяне на услуги — Ограничения — Национална правна уредба, която налага, от една страна, на дружествата — посредници
            на недвижими имоти, и на търговците или управителите на недвижими имоти задължението да сключат застраховка в съответствие
            със законодателството на тази държава членка и да разполагат с  положителен собствен капитал, и от друга страна, подчинява
            тези дружества на пълен дисциплинарен контрол от страна на националния орган, отговорен за строителния сектор — Недопустимост —
            Обосноваване — Липса (член 56 ДФЕС) (вж. точки 76—84 и 87 и диспозитива)
      3.                     Свободно предоставяне на услуги — Ограничения — Национална правна уредба, която налага на дружествата — посредници на недвижими
            имоти, задължението да упражняват изключително дейността си, с изключение на управлението на недвижима собственост за чужда
            сметка, и на търговците или управителите на недвижими имоти задължението да упражняват изключително дейността си — Недопустимост —
            Обосноваване — Липса (член 56 ДФЕС) (вж. точки 64—66 и 85—87 и диспозитива)
      Предмет 
      
         
               Неизпълнение на задължения от държава членка — Нарушение на членове 49 ДФЕС и 56 ДФЕС — Упражняване на дейности по сделки
                  с недвижими имоти
               
            Диспозитив 
      
         
                  1)
               
               
                  
               
               
                  	Португалската република,
               
            –        като допуска упражняването на дейности по посредничество с недвижими имоти само в рамките на агенции за недвижими имоти,
      –        като налага на дружествата — посредници на недвижими имоти, и на търговците или управителите на недвижими имоти, установени
         в други държави членки, задължението да гарантират със застраховка професионалната си отговорност в съответствие с португалското
         законодателство,
      
      –        като налага на дружествата — посредници на недвижими имоти, установени в други държави членки, задължението за положителен
         собствен капитал по смисъла на това законодателство, и 
      
      –        като подчинява дружествата — посредници на недвижими имоти, и търговците или управителите на недвижими имоти, установени в
         други държави членки, на пълен дисциплинарен контрол от страна на Instituto de Construção e do Imobiliário IP,
      
      не е изпълнила задълженията си по член 56 ДФЕС, и
      –        като налага на дружествата — посредници на недвижими имоти, задължението да упражняват изключително дейността по посредничество
         с недвижими имоти, с изключение на управлението на недвижима собственост за чужда сметка, и
      
      –        като налага на търговците или управителите на недвижими имоти задължението да упражняват изключително дейността по управление
         на недвижими имоти,
      
      не е изпълнила задълженията си по членове 49 ДФЕС и 56 ДФЕС.
      
         
                  2)
               
               
                  
               
               
                  	Осъжда Португалската република да заплати съдебните разноски.